เป็นอีกหนึ่งร้านที่ผมมักจะใช้บริการเวลาไปส่งแขกขึ้นเครื่องบิน ..หรือเลี้ยงรับรองแขก เพื่อนฝูง ที่มาจากต่างจังหวัด   .. เนื่องด้วยความสะดวกในเรื่องสถานที่ซึ่งอยู่ติดกับสนามบิน  เรื่องบรรยากาศ และเรื่องอาหาร

สโมสรวิทยุการบินนี้ เท่าที่ผมจำได้  น่าจะเปิดมาร่วม 20 ปีแล้ว ก็ยังคงมาตรฐานในเรื่องรสชาติและราคาได้ค่อนข้างโอเค  .. แต่ก็อาจจะมีบ้างที่เปลี่ยนพ่อครัว แม่ครัว  อาหารบางอย่างก็ไม่เหมือนเดิม หรือดรอปลงไปบ้าง

แต่เมนูของที่นี่ ที่กินเท่าไหร่ก็อร่อยเหมือนกันทุกครั้ง  คือ  "ไก่ทอดน้ำปลา"  และ "แกงคั่วหอยขม"  ซึ่งสั่งทุกครั้งที่มา

ส่วนเมนูอื่นๆ ที่แนะนำ  เช่น  ต้มส้มไก่ใบมะขาม,  ตำข้าวโพดทะเล, ทอดมันกุ้ง, ต้มข่าไก่  เป็นต้น

ตอนค่ำๆ จะมีดนตรีสดในสไตล์อคูสติก / โฟล์ค ด้วย  ฟังสบายๆ บรรยากาศริมน้ำ  ยิ่งถ้าเป็นฤดูหนาวจะนั่งเพลินมากๆ  